UTP บวกเกือบ 4% ทำนิวไฮตั้งแต่เข้าตลาดฯ ชี้ราคากระดาษรีไซเคิลลดหนุนกำไร Q1/61 โตแจ่ม
UTP บวกเกือบ 4% ทำนิวไฮตั้งแต่เข้าตลาดฯ ชี้ราคากระดาษรีไซเคิลลดหนุนกำไร Q1/61 โตแจ่ม โบรกฯแนะซื้อเป้า 13.50 บ.
30 มี.ค. 2561

ผู้สื่อข่าวรายงานว่า บริษัท ยูไนเต็ด เปเปอร์ จำกัด (มหาชน) หรือ UTP ณ เวลา  11.20 น.อยู่ที่ระดับ 11.40 บาท บวก 0.40 บาท หรือ 3.64% ด้วยมูลค่าซื้อขาย 39.15 ล้านบาท ราคาหุ้นปรับตัวแรงทำจุดสูงสุดนับตั้งแต่เข้าตลาดเมื่อวันที่  12ธ.ค. 2547

บล.บัวหลวง ระบุในบทวิเคราะห์ว่า  UTP ราคากระดาษรีไซเคิล ล่าสุดลดลงอีก 8% YTD หลังจากจีนประกาศห้ามนำเข้า เศษกระดาษ (Import quota) คาดหนุนกำไรเติบโตดีกว่าคาดในไตรมาส 1/61  และหุ้น Top pick ประจำสัปดาห์นี้ ได้แก่ UTP IVL ROBINS
บล.ดีบีเอสฯ ระบุในบทวิเคราะห์ว่า  UTP แม้สถานการณ์ผลิตในช่วง 2M61 จะมีการใช้กำลังการผลิตที่ยังต่ำเป็น 17,000 ตันต่อเดือน เทียบกับสมมุติฐานของเราที่ 22,000 ตันต่อเดือน ซึ่งมีผลมาจากปัจจัยเกี่ยวกับโลจิสติกส์ การจัดการเกี่ยวกับคลังสินค้า และการ upgrade กระบวนการผลิตของสายการผลิตเก่า แต่ปัจจุบันปัญหาต่างๆได้ถูกแก้ไขเรียบร้อยแล้ว และคาดว่าการใช้กำลังการผลิตจตั้งแต่ มี.ค.61 จะดีขึ้น อย่างไรก็ตามได้ลดสมมุติฐานปริมาณขายปีนี้ลงเป็น 245,000 ตันเป็น 264,000 ตัน
ปรับเพิ่มคำแนะนำจาก ถือ เป็นซื้อ ด้วยราคาพื้นฐานใหม่ที่ปรับขึ้นเป็น 13.50 บาท หลังปรับประมาณการดีขึ้นปีนี้และปีหน้าในอัตรา 20%/24% ตามลำดับ อันเป็นผลพวงจากการปรับขึ้นอัตรากำไรขั้นต้นให้สูงขึ้น และประเมินด้วย P/E ปี 61 ที่ 15 เท่า ราคาปิดมีส่วนเพิ่มได้อีก 38%
อนึ่ง UTP เป็นผู้ผลิตและจำหน่ายกระดาษคราฟท์ซึ่งใช้สำหรับอุตสาหกรรมหีบห่อและบรรจุภัณฑ์ ประเภทกล่องลูกฟูกและกระดาษทำผิวกล่อง